62018TJ0757_INF
Sodba Splošnega sodišča (šesti senat) z dne 19. januarja 2022 – Koinopraxia Touristiki Loutrakiou/Komisija
(Zadeva T-757/18)
„Državne pomoči – Grške igralnice – Sistem, ki določa 80-odstotno dajatev na različno visoke vstopnine – Razlikovanje med javnimi in zasebnimi igralnicami – Pritožba – Sklep o razglasitvi pomoči za nezdružljivo z notranjim trgom in za nezakonito ter o odreditvi njenega vračila – Razglasitev ničnosti sklepa s sodbo Splošnega sodišča – Sklep o ugotovitvi neobstoja državne pomoči – Ničnostna tožba – Izpodbojni akt – Dopustnost – Pravica do obrambe“
1.
Sodni postopek – Intervencija – Ugovor nedopustnosti, ki ga tožena stranka ni vložila – Nedopustnost – Absolutne procesne predpostavke – Sodni preizkus po uradni dolžnosti
(Statut Sodišča, člen 40, četrti odstavek; Poslovnik Splošnega sodišča, člena 129 in 142(3))
(Glej točko 32.)
2.
Ničnostna tožba – Izpodbojni akti – Akti, katerih namen je ustvarjanje pravnih učinkov – Pojem – Sklep Komisije o ugotovitvi neobstoja državne pomoči, sprejet po razglasitvi ničnosti prvega sklepa o ugotovitvi nezdružljivosti pomoči z notranjim trgom – Ničnost sklepa, ker se ni končal formalni postopek preiskave o vseh elementih, zatrjevanih v prvotno vloženi pritožbi – Vključitev
(Člena 108(3) in 263 PDEU)
(Glej točke od 44 do 55.)
3.
Pomoči, ki jih dodelijo države – Upravni postopek – Obveznosti Komisije – Sklep Komisije o ugotovitvi nezdružljivosti pomoči z notranjim trgom in naložitvi njenega vračila – Razglasitev ničnosti zaradi napačne uporabe prava in očitnih napak pri presoji – Nova analiza, ki se zahteva s sodbo o razglasitvi ničnosti, in ki jo lahko izvede Komisija, ne da bi ponovno začela preiskavo zadeve – Pravica do izjave, ki je bila spoštovana ob sprejetju sklepa, ki je bil razglašen za ničnega – Sprejetje novega sklepa brez ponovnega začetka formalnega postopka preiskave – Dopustnost
(Člena 108(2) in 266 PDEU)
(Glej točke od 66 do 72, od 79 do 89 in od 91 do 101.)
4.
Pravo Evropske unije – Načela – Pravica do obrambe – Uporaba za upravne postopke, ki jih začne Komisija – Preučitev nezakonitega ukrepa pomoči – Pravice, ki jih uživajo le države članice, pri čemer so zadevne osebe izključene
(Člen 108(2) PDEU)
(Glej točki 90 in 91.)
Predmet
Predlog na podlagi člena 263 PDEU za razglasitev ničnosti Sklepa Komisije (EU) 2018/1575 z dne 9. avgusta 2018 o ukrepih za nekatere grške igralnice SA.28973 – C 16/2010 (ex NN 22/2010, ex CP 318/2009), ki jih je izvedla Grčija (UL 2018, L 262, str. 61).
Izrek
1.
Tožba se zavrne.
2.
Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE nosi stroške postopka.